stanford-oval/wikipedia huggingface dataset:
ทางหลวงแผ่นดินหมายเลข 113
เขตการควบคุม

ทางหลวงแผ่นดินหมายเลข 113 แบ่งเขตการควบคุมออกเป็น 5 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0101 | สามแยกวังชมภู - ชนแดน | 0+000 - 27+353 | 27.353 | วังชมภู | เพชรบูรณ์ที่ 2 (บึงสามพัน) |
| 0102 | ชนแดน - ดงขุย | 27+353 – 54+253 | 26.900 | ชนแดน | เพชรบูรณ์ที่ 2 (บึงสามพัน) |
| 0201 | ดงขุย - เขาทราย | 54+253 – 57+803 | 3.550 | เขาทราย | พิจิตร |
| 0202 | เขาทราย - ฆะมัง | 57+803 – 96+209 | 38.406 | ตะพานหิน | พิจิตร |
| 0203 | ฆะมัง - พิจิตร | 96+209 – 107+209 | 11.000 | พิจิตร | พิจิตร |
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ชลธี ธารทอง

| ชลธี ธารทองจ> ภ. |
| --- | --- |

สารนิเทศภูมิหลัง
เกิด: 31 สิงหาคม พ.ศ. 2480 สมนึก ทองมา อำเภอพนัสนิคม จังหวัดชลบุรี ประเทศสยาม
เสียชีวิต: 21 กรกฎาคม พ.ศ. 2566 (85 ปี) โรงพยาบาลศิริราช กรุงเทพมหานคร ประเทศไทย
คู่สมรส: ศศิวิมล รัตนอำพันธุ์
อาชีพ: นักประพันธ์เพลง, นักร้อง
ปีที่แสดง: พ.ศ. 2508 -  2565 (57 ปี)
ศิลปินแห่งชาติ: พ.ศ. 2542 - สาขาศิลปะการแสดง (เพลงลูกทุ่ง-ประพันธ์)
ชลธี ธารทอง (31 สิงหาคม พ.ศ. 2480​ -​ 21 กรกฎาคม พ.ศ. 2566)​ มีนามเดิมว่า สมนึก ทองมา เป็นนักประพันธ์ชายเพลงไทยลูกทุ่ง มีผลงานเพลงเป็นที่รู้จัก และได้สร้างนักร้องมีชื่อเสียงโด่งดังหลายคนประดับวงการเพลงในประเทศไทย ชลธี ธารทอง ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (นักประพันธ์เพลงลูกทุ่ง) ประจำปี 2542
ประวัติ

ชลธี ธารทอง มีชื่อจริงว่า สมนึก ทองมา เกิดเมื่อ 31 สิงหาคม พ.ศ. 2480 ที่หมู่ 2 ตำบลสระสี่เหลี่ยม อำเภอพนัสนิคม จังหวัดชลบุรี คุณพ่อชื่อ นายผัน คุณแม่ชื่อ นางสมเกลี้ยง ทองมา บิดามีอาชีพรับจ้างเร่ร่อนไปทั่ว มารดาเจ็บท้องคลอดตอนกำลังเกี่ยวข้าว และตกเลือดเสียชีวิตตั้งแต่อายุ 6 เดือน ตอนเขาเกิด แม้แต่ผ้าขี้ริ้วที่จะนำมาทำผ้าอ้อมก็ยังไม่มี ชีวิตในวัยเด็กนั้นยากจน ชลธีเข้าเรียนชั้นประถม 1 ที่โรงเรียนวัดแก้วศิลาราม ที่ชลบุรี มาต่อชั้นประถม 4 ที่โรงเรียนวัดโคกขี้หนอน ที่ชลบุรี จบการศึกษาชั้นมัธยมศึกษาจากโรงเรียนประชาสงเคราะห์ อําเภอพานทอง จังหวัดชลบุรี จากนั้นก็ย้ายมาอยู่กับญาติที่ราชบุรี เขาเคยผ่านงานมาหลากหลาย ทั้งทำนา ทำไร่ ขุดดิน เผาถ่าน ช่างไม้ ก่อสร้าง นักมวย ลิเกนักพากย์หนัง หางเครื่อง กรรมกร และนักร้อง ปัจจุบันมีถิ่นพำนักอยู่ที่ อำเภอท่าม่วง จังหวัดกาญจนบุรี
ผลงานการแต่งเพลง

ชลธี ธารทองมีผลงานการประพันธ์เพลงมากกว่า 2,000 เพลงที่เป็นที่รู้จักกันดีก็อย่างเช่น
พอหรือยัง (สายัณห์ สัญญา)
จำปาลืมต้น (สายัณห์ สัญญา)
ไอ้หนุ่มรถไถ (สายัณห์ สัญญา)
วานนี้รักวันนี้ลืม (สายัณห์ สัญญา)
คาถามัดใจ (สายัณห์ สัญญา)
ปิดห้องร้องไห้ (สายัณห์ สัญญา)
นางฟ้ายังอาย (สายัณห์ สัญญา)
พบรักปากน้ำโพ (สายัณห์ สัญญา)
คำสั่งเตรียมพร้อม (สายัณห์ สัญญา)
คนซื่อที่ไร้ความหมาย (สายัณห์ สัญญา)
ทหารอากาศขาดรัก (สายัณห์ สัญญา)
ฝากใจไว้ที่เดือน (สายัณห์ สัญญา)
นักเพลงคนจน (สายัณห์ สัญญา)
แหม่มปลาร้า (สายัณห์ สัญญา)
ยินดีรับเดน (สายัณห์ สัญญา)
รักทรมาน (สายัณห์ สัญญา)
น้ำตาอีสาน (สายัณห์ สัญญา)
ลูกสาวผู้การ (สายัณห์ สัญญา)
กินอะไรถึงสวย (สายัณห์ สัญญา)
ของขวัญจากแฟน (สายัณห์ สัญญา)
ล่องเรือหารัก (สายัณห์ สัญญา)
ไอ้หนุ่มตังเก (สายัณห์ สัญญา)
ของขวัญให้แฟน (สายัณห์ สัญญา)
ของขวัญคนจน (สายัณห์ สัญญา)
เทพธิดาผ้าซิ่น (เสรี รุ่งสว่าง)
จดหมายจากแม่ (เสรี รุ่งสว่าง)
หนุ่มทุ่งกระโจมทอง (เสรี รุ่งสว่าง)
ร้องเพลงเพื่อแม่ (เสรี รุ่งสว่าง)
คนกล่อมโลก (เสรี รุ่งสว่าง)
กอดแก้จน (เสรี รุ่งสว่าง)
ยินดีรับเดน (เสรี รุ่งสว่าง)
รักอันตราย (เสรี รุ่งสว่าง)
ไอ้หนุ่มรถซุง (เสรี รุ่งสว่าง)
เรียกพี่ได้ไหม (เสรี รุ่งสว่าง)
ปิ๊กบ้านเฮาเต๊อะ (เสรี รุ่งสว่าง)
จดหมายจากแนวหน้า (ยอดรัก สลักใจ)
สาวผักไห่ (ศรเพชร ศรสุพรรณ)
ล่องเรือหารัก (ยอดรัก สลักใจ)
ห่มธงนอนตาย (ยอดรัก สลักใจ)
เงินใช่ไหม (ยอดรัก สลักใจ)
คนบ้านนอก (ยอดรัก สลักใจ)
สวรรค์บ้านทุ่ง (ยอดรัก สลักใจ)
เลือดสีเดียวกัน (ยอดรัก สลักใจ)
หน้าอย่างเธอจะรักใครจริง (สดใส รุ่งโพธิ์ทอง)
ไอ้ทองร้องไห้ (ศรเพชร ศรสุพรรณ)
ไม่รักอย่ามอง (ศรเพชร ศรสุพรรณ)
คนจนอย่างพี่ (ศรเพชร ศรสุพรรณ)
วันนี้สวยกว่าเมื่อวาน (ก๊อต จักรพันธ์)
เมตตาธรรม (เพลงการกุศล สมทบกองทุนเพื่อเด็กไทย)
ยังรักเสมอ (ดำรง วงศ์ทอง)
เดือนครึ่งดวง (ดำรง วงศ์ทอง)
ผู้หญิงคนสุดท้าย (ดำรง วงศ์ทอง)
ทหารก็มีหัวใจ (ดำรง วงศ์ทอง)
เรารอเขาลืม (เอกพจน์ วงศ์นาค)
ไอ้หนุ่ม ต.ช.ด. (เอกพจน์ วงศ์นาค)
แอบฝัน (เอกพจน์ วงศ์นาค)
เชื่อผมเถอะน่า (เอกพจน์ วงศ์นาค)
สาวโรงงานคนสวย (เอกพจน์ วงศ์นาค)
ห่มฝางต่างผ้า (มนต์สิทธิ์ คำสร้อย)
ไม่รักแต่คิดถึง (มนต์สิทธิ์ คำสร้อย)
เทวดาเพลง (แอ๊ด คาราบาว)
กระโถนใบใหม่ (สันติ ดวงสว่าง)
พบรักวันเข้าพรรษา (สันติ ดวงสว่าง)
บุญหล่นทับ (สันติ ดวงสว่าง)
งูสี่ตีน (สันติ ดวงสว่าง)
หนุ่มเมืองเพชร (วันชนะ เกิดดี)
เสียใจทำไม (วันชนะ เกิดดี)
แม่ค้าจ๋าอย่าหน้างอ (วันชนะ เกิดดี)
หนุ่มนาหาแฟน (วันชนะ เกิดดี)
โรคแพ้ความสวย (วันชนะ เกิดดี)
คืนลาอาลัย (สนธิ สมมาตร)
แยกทางกันเดิน (นคร มีโชคชัย)
หนุ่มเพชรบูรณ์ยังคอย (นคร มีโชคชัย)
รักสาวโรงงาน (นคร มีโชคชัย)
พอได้ (นคร มีโชคชัย)
บักหำถูกหวย (นคร มีโชคชัย)
ศิลปิน (บันเทิง ธารทอง)
ราชาแห่งราชัน (เพลงถวายความอาลัยแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร)
ฟ้าร้องไห้ (เพลงถวายความอาลัยแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร)
ผลงานแสดงภาพยนตร์

เพลงรักลูกทุ่ง (2515)
มนต์เพลงลูกทุ่ง เอฟ.เอ็ม. (2545) รับบท กรรมการงานประกวด
รวมพลคนลูกทุ่งเงินล้าน (2556) รับบท ชลธี (รับเชิญ)
คอนเสิร์ต

คอนเสิร์ต 78 ปี ตำนานแห่งสายน้ำ ครูชลธี ธารทอง (16 พฤษภาคม 2558)
คอนเสิร์ต 80 ปี ตำนานแห่งสายน้ำ ครูชลธี ธารทอง (2 พฤษภาคม 2560)
งานเขียน
หนังสือ "ชลธี ธารทอง เทวดาเพลง" (2547)
ครอบครัว

มีลูกด้วยกัน 2 คนที่เกิดกับภรรยาคนแรก คือ นายเอกรินทร์ ทองมา หรือหนุ่ม กับ นางสาวชลาลัย ทองมา หรือแนน ส่วนภรรยาคนที่ 2 คือนางศศิวิมล ทองมา หรือครูปุ้ม ซึ่งมีอายุห่างกันถึง 28 ปี
เกียรติยศ

แผ่นเสียงทองคำพระราชทาน 1 รางวัล จากเพลง“อีสาวทรานซิสเตอร์” ปี 2525
รางวัลเสาอากาศทองคำ 3 รางวัล จากเพลง “น้ำตาอีสาน”ปี 2518, “ใต้ถุนธรณี” ปี 2521และ "ห่มธงนอนตาย” ปี 2519
รางวัลงานกึ่งศตวรรษลูกทุ่งไทยภาค 1-2 รวมจำนวน 7 รางวัล จากเพลง "ไอ้หนุ่มตังเก", "ไม้เรียวครู", " สาวใต้ไร้คู่" และ "อีสาวทรานซิสเตอร์" ปี 2532 และจากเพลง “ล้นเกล้าเผ่าไทย", "เทพธิดาผ้าซิ่น" และ แรงงานข้าวเหนียว ปี 2534
รางวัลชนะเลิศเพลงประเพณีสงกรานต์ของสำนักงานคณะกรรมการวัฒนธรรมแห่งชาติ 1 รางวัล ปี 2533
รางวัลลูกทุ่งดีเด่นส่งเสริมวัฒนธรรมไทย 3 รางวัล จากเพลง" หนาวใจชายแดน", "พบรักนครพนม" และ"จงทำดี”
โล่เกียรติคุณงานมหกรรมเพลงอาเซียนที่ประเทศมาเลเซียจากเพลง"อีสาวทรานซิสเตอร์" ปี 2524
ได้รับเกียรติให้นำผลงานเพลง "ล้นเกล้าเผ่าไทย" แสดงในงาน 60 ปี เล่าขานตำนานลูกทุ่งไทย
เสียชีวิต

ชลธี ธารทอง เสียชีวิตเมื่อวันที่ 21 กรกฎาคม พ.ศ. 2566 เวลา 17.57 น. ในวัย 85 ปี หลังจากเข้ารักษาตัวด้วยอาการติดเชื้อในกระแสเลือด ที่โรงพยาบาลศิริราช กรุงเทพมหานคร
พระบาทสมเด็จพระวชิรเกล้าเจ้าอยู่หัว และ สมเด็จพระนางเจ้าสุทิดา พัชรสุธาพิมลลักษณ์ พระบรมราชินี ทรงพระกรุณาโปรดเกล้าฯ พระราชทานน้ำหลวงอาบศพ พระราชทานหีบลายก้านแย่ง และพระราชทานพวงมาลาวางที่หน้าหีบศพด้วย พร้อมกันนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานพวงมาลาส่วนพระองค์วางที่หน้าหีบศพด้วย และเมื่อวันเสาร์ที่ 6 มกราคม พ.ศ.2567 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาพระราชทานเพลิงศพ ณ วัดไร่ขิง พระอารามหลวง อำเภอสามพราน จังหวัดนครปฐม มีศิลปินนักร้องผู้ที่ใกล้ชิดกับชลธี ธารทอง ตลอดจนประชาชนมาร่วมพิธีพระราชทานเพลิงศพครั้งนี้ด้วย
เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
กาลีนา

| กาลีนา |
| --- | --- |

การจำแนก
ประเภท: แร่ซัลไฟด์
สูตรเคมี: PbS
คุณสมบัติ
สี: เทาตะกั่ว เงิน
โครงสร้างผลึก: คิวบิก
แนวแตกเรียบ: มีแนวแตกเรียบ 3 แนว (ปกติ) และสมบูรณ์ชัดเป็นรูปลูกบากศ์
ความยืดหยุ่น: เปราะ
ค่าความแข็ง: 2.5–2.75
ความวาว: วาวแบบโลหะ
คุณสมบัติทางแสง: และทึบแสง
สีผงละเอียด: เทาตะกั่ว
ความถ่วงจำเพาะ: 7.2–7.6
การหลอมตัว: 2
ความโปร่ง: ทึบแสง
คุณสมบัติอื่น: สารกึ่งตัวนำ
อ้างอิง: 
กาลีนา เป็นสินแร่สำคัญของตะกั่วและเงิน
ประโยชน์

กาลีนาถูกใช้เป็นอายไลเนอร์ในสมัยอียิปต์โบราณ ที่ใช้ทารอบรอบๆ ดวงตา เพื่อช่วยลดแสงกระทบของดวงอาทิตย์ในทะเลทรายและลดแมลงที่มาตอมดวงตา
เป็นสินแร่ตะกั่วและเงิน(ถ้ามีปนมากพอควร ) โลหะตะกั่วทำแบตเตอรี่ หุ้มสายเคเบิลใหญ่ๆ ที่ฝังใต้ดิน ทำตะกั่วบัดกรี ลูกปืน โลหะตัวพิมพ์ โลหะผสมนานาชนิด ใช้ในการทำเบ้าหล่อยาง ทำหลอดบีบขนาดใหญ่ ใช้เป็นตัวกันกระเทือนในเครื่องจักร ใช้เป็นตัวกันมันตรังสีและรังสีเอกช์ได้ด้วย นอกจากนี้ ยังใช้ทำผงตะกั่วแดง (เสน) ตะกั่วเหลือง สำหรับเคลือบภาชนะ
แหล่งที่พบ > ในประเทศไทย

พบที่ จังหวัดเชียงใหม่ แม่ฮ่องสอน เชียงราย ลำปาง แพร่ น่าน ตาก กำแพงเพชร เพชรบูรณ์ สุโขทัย อุทัยธานี เลย อุดรธานี อุบลราชธานี กาญจนบุรี เพชรบุรี ชุมพร นครศรีธรรมราช ยะลา และสงขลา
แหล่งที่พบ > ต่างประเทศ

พบมากในประเทศสหรัฐอเมริกา สวีเดน สเปน พม่า และออสเตรเลีย
แหล่งข้อมูลอื่น

Case Studies in Environmental Medicine (CSEM): Lead Toxicity. เก็บถาวร 2009-06-05 ที่ เวย์แบ็กแมชชีน
ToxFAQs: Lead. เก็บถาวร 1999-10-05 ที่ เวย์แบ็กแมชชีน
Mineral Information Institute เก็บถาวร 2007-04-15 ที่ เวย์แบ็กแมชชีน entry for lead.
สนามบินชะเอียน

สนามบินทหารบกชะเอียน หรือ สนามบินกองทัพภาคที่ 4 หรือ ท่าอากาศยานชะเอียน หรือ สนามบินชะเอียน (อังกฤษ: Cha Eian Airport) ตั้งอยู่ที่ ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช อดีตบริษัทเดินอากาศไทย จำกัด เคยใช้เป็นสนามบินขนส่งผู้โดยสารระหว่าง นครศรีธรรมราช - สุราษฎร์ธานี - กรุงเทพมหานคร
ปัจจุบัน สนามบินชะเอียน ใช้ในการทหารและใช้ในการรับเสด็จเครื่องบินพระที่นั่งของพระบรมวงศานุวงศ์
ประวัติ

สนามบินชะเอียน เมื่อปี 2459 พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ได้ตกลงพระทัยสร้างที่ประทับชั่วคราวขึ้นที่จังหวัดนครศรีธรรมราช ณ บริเวณตำบสวนจันทร์ ซึ่งปัจจุบันคือบริเวรณสนามบินกองทัพภาคที่ 4 หรือ ท่าอากาศยานชะเอียน
ต่อมาได้มีการผลักดันจากทั้งพ่อค้า ข้าราชการ และประชาชนให้มีการสร้างอาคารผู้โดยสารสำหรับการใช้งานด้านพลเรือน และใช้งานสนามบินร่วมกันกับทหาร โดยมีการปรับปรุงทางวิ่งให้มีขนาดความยาว 1,700 เมตร (5,577 ฟุต) กว้าง 30 เมตร (98 ฟุต)
เมื่อปี พ.ศ. 2528 บริษัท เดินอากาศไทย จำกัด ได้ใช้สนามบินชะเอียนในการรับส่งผู้โดยสาร ซึ่งเป็นครั้งแรกที่ทำให้ให้ชาวนครศรีธรรมราช มีเส้นทางคมนาคมครบทั้ง 3 รูปแบบคือ ทางรถไฟ ทางรถทัวร์ และทางอากาศยาน ซึ่งทำให้ชาวนครศรีธรรมราชมีความสะดวกสบายและมีช่องทางในการเดินทางเพิ่มมากยิ่งขึ้น
หลังจากเปิดให้บริการมาหลายปี สนามบินชะเอียนเกิดความหนาแน่นและแออัด รวมถึงไม่สามารถขยายเพิ่มได้แล้ว ทำให้มีการพิจารณาย้ายที่ตั้งของสนามบินแห่งใหม่คือในพื้นที่ตำบลปากพูน อำเภอเมืองนครศรีธรรมราช
1 ธันวาคม 2541 ท่าอากาศยานเชิงพาณิชย์ของนครศรีธรรมราช หรือ ท่าอากาศยานนครศรีธรรมราชได้เปิดให้บริการครั้งแรก ทำให้ต้องมีการย้ายการปฏิบัติงานของเจ้าหน้าที่ไปยังท่าอากาศยานนครศรีธรรมราชดูแลแทนทั้งหมด ท่าอากาศยานชะเอียดจึงใช้เป็นสนามบินของมลฑลทหารบกที่ 41 กองทัพภาคที่ 4 ใช้ในกิจการด้านการทหารและรับเสด็จและส่งเสด็จเครื่องบินพระที่นั่งของพระบรมวงศานุวงศ์
บทบาทและปฏิบัติการ

บทความหลัก: กองทัพภาคที่ 4
สนามบินชะเอียน อยู่ในความดูแลของค่ายวชิราวุธ ซึ่งเป็นที่ตั้งของกองทัพภาคที่ 4 มีหน่วยเฉพาะกิจคือหน่วยบินทหารบกยุทธวิธีที่ 4 อยู่ภายใต้การควบคุมทางยุทธการกับกองทัพภาคที่ 4 ในการสนับสนุนการปฏิบัติการภาคพื้นดินให้กับกองทัพบก รวมถึงการสนับสนุนปฏิบัติการต่าง ๆ ของพลเรือนตามที่ได้รับการร้องขอ โดยเฉพาะในภารกิจในยามสงบคือการช่วยเหลือลำเลียงผู้ป่วยและการบรรเทาสาธารณภัย
นอกจากนี้ยังเป็นที่ตั้งของกองร้อยบิน กองพลทหารราบที่ 5 ซึ่งเป็นหน่วยประจำฐานบิน มีหน่วยหลักตั้งอยู่ที่อำเภอทุ่งสง จังหวัดนครศรีธรรมราช
บทบาทและปฏิบัติการ > หน่วยปฏิบัติการฝนหลวงจังหวัดนครศรีธรรมราช

ศูนย์ปฏิบัติการฝนหลวงภาคภาคใต้ กรมฝนหลวงและการบินเกษตร ได้ใช้สนามบินชะเอียนในการปฏิบัติการฝนหลวงในพื้นที่ภาคใต้ หมุนเวียนกันมาประจำการ เช่น เซสนา 208 คาราวาน
หน่วยในฐานบิน > กองทัพบกไทย > กองทัพภาคที่ 4

หน่วยบินทหารบกยุทธวิธีที่ 4 – ยูเอช-72, เบลล์ 212
หน่วยในฐานบิน > กรมฝนหลวงและการบินเกษตร > ศูนย์ปฏิบัติการฝนหลวงภาคใต้

หน่วยปฏิบัติการฝนหลวงจังหวัดนครศรีธรรมราช – เซสนา 208 คาราวาน
สิ่งอำนวยความสะดวก

สนามบินชะเอียน ตั้งอยู่ภายในค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช ประกอบด้วยสิ่งอำนวยความสะดวกภายในสนามบิน ดังนี้
สิ่งอำนวยความสะดวก > ลานบิน

ฐานบินอุบลราชธานีประกอบไปด้วยทางวิ่งความยาว 2,300 เมตร (7,546 ฟุต) ความกว้าง 45 เมตร (148 ฟุต) อยู่เหนือจากระดับน้ำทะเล 44 ฟุต (13 เมตร) ทิศทางรันเวย์คือ 18/36 หรือ 180° และ 360° พื้นผิวคอนกรีตและแอสฟอลต์คอนกรีต
สายการบิน > สายการบินระหว่างประเทศ

ไม่มีสายการบินพาณิชย์เปิดให้บริการ
สายการบิน > สายการบินภายในประเทศ

ไม่มีสายการบินพาณิชย์เปิดให้บริการ
สายการบิน > สายการบินที่เคยทำการบิน

เดินอากาศไทย (นครศรีธรรมราช - ท่าอากาศยานสุราษฎร์ธานี - ท่าอากาศยานนานาชาติดอนเมือง)
เหตุการณ์ที่สำคัญ

2528 บริษัท เดินอากาศไทย จำกัด เปิดเส้นทางบินตรงจาก กรุ่งเทพมหานคร สู่ นครศรีธรรมราช เป็นครั้งแรก โดยใช้สนามบินชะเอียน เป็นการชั่วคราว
ดูเพิ่ม

ท่าอากาศยานนครศรีธรรมราช
ยุทธการที่ฮันต๋ง

ความขัดแย้งระหว่างขุนศึกเล่าปี่และโจโฉ (ค.ศ. 217-219)
| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
| ด ค กการทัพฮันต๋ง |
| --- | --- |
 แฮเปียน  เองเปงก๋วน  เขาเตงกุนสัน  แม่น้ำฮั่นซุย 
ยุทธการที่ฮันต๋ง  (จีน: 漢中之戰) เป็นการรบที่เริ่มโดยขุนศึกเล่าปี่เพื่อยึดครองเมืองฮันต๋ง (漢中 ฮั่นจง) จากโจโฉที่เป็นคู่อริ การรบเกิดขึ้นระหว่างปี ค.ศ. 217 ถึง 219 ในช่วงก่อนเข้าสู่ยุคสามก๊ก แม้ว่าทัพของโจโฉได้ตั้งมั่นในเมืองฮันต๋งเมื่อสองปีก่อนหลังยุทธการที่เองเปงก๋วน แต่ทัพโจโฉก็อ่อนกำลังลงด้วยกลยุทธ์ฟาเบียนที่ใช้โดยทัพของเล่าปี่ ซึ่งใช้การโจมตีแบบกำหนดเป้าหมายเพื่อยึดจุดยุทธศาสตร์จากข้าศึก การโจมตีครั้งหนึ่งทำให้แฮหัวเอี๋ยนขุนพลระดับสูงคนหนึ่งของโจโฉเสียชีวิต และได้ส่งผลกระทบอย่างใหญ่หลวงต่อขวัญกำลังใจของทัพโจโฉ ในที่สุดโจโฉก็จำต้องทิ้งเมืองฮันต๋งเนื่องจากปัญหาด้านการขนส่งเสบียงและปัญหาอื่น ๆ และสั่งให้ล่าถอยในเดือนมิถุนายน ค.ศ. 219 เล่าปี่ได้รับชัยชนะในการรบและยึดครองเมืองฮันต๋งได้ จากนั้นจึงประกาศตั้งตัวเป็นอ๋องแห่งฮันต๋งในเดือนสิงหาคมของปีนั้น
การรบครั้งนี้ถือเป็นการศึกครั้งสุดท้ายที่โจโฉเข้าร่วมก่อนที่โจโฉจะเสียชีวิตในเดือนมีนาคม ค.ศ. 220
ภูมิหลัง

ข้อมูลเพิ่มเติม: ยุทธการที่เองเปงก๋วน และ ยุทธการที่ปา
ในเดือนเมษายน ค.ศ. 215 โจโฉโจมตีขุนศึกเตียวฬ่อในเมืองฮันต๋ง เอาชนะเตียวฬ่อได้ในยุทธการที่เองเปงก๋วน ต่อมาในเดือนธันวาคม เตียวฬ่อยอมจำนนและโจโฉยึดฮันต๋งได้ หลังจากนั้น โจโฉจึงแต่งตั้งให้ผู่ หู (朴胡), ตู้ ฮั่ว (杜濩) และยฺเหวียน เยฺว (袁約) เป็นเจ้าเมืองปาสามเมือง แต่ทั้งสามถูกอุยก๋วนโจมตีแตกพ่าย จากนั้นอุยก๋วนจึงเข้ายึดเมืองปาตง (巴東), ปาเส (巴西 ปาซี) และปากุ๋น (巴郡 ปาจฺวิ้น)
ทางด้านของเล่าปี่นั้น เล่าปี่เพิ่งเข้ายึดมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) จากเล่าเจี้ยงในเดือนกรกฎาคม ค.ศ. 214 และเข้าพัวพันในกรณีพิพาทกับซุนกวนที่เป็นพันธมิตรในเรื่องมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ในเดือนกรกฎาคม ค.ศ. 215 เล่าปี่รู้สึกถูกคุกคามเมื่อได้รับข่าวเมืองฮันต๋งตกเป็นของโจโฉ เพราะฮันต๋งเป็น "ปากทาง" ด้านเหนือของมณฑลเอ๊กจิ๋ว และเวลานี้เล่าปี่เสี่ยงต่อการเสียมณฑลเอ๊กจิ๋วให้โจโฉ ดังนั้นเล่าปี่จึงทำข้อตกลงเรื่องชายแดนกับซุนกวนซึ่งยึดได้เมืองเตียงสา (長沙 ฉางชา), ฮุยเอี๋ยง (桂陽 กุ้ยหยาง) และเลงเหลง (零陵 หลิงหลิง) ในมณฑลเกงจิ๋วตอนใต้จากเล่าปี่ เล่าปี่ขอเมืองเลงเหลงคืน แลกกับการที่ซุนกวนได้เมืองเตียงสา, กังแฮ (江夏 เจียงเซี่ย) และฮุยเอี๋ยง
การทัพ > การปะทะช่วงแรก

ในเดือนธันวาคม ค.ศ. 217 ทัพเล่าปี่รุดหน้าไปยังด่านเองเปงก๋วน (陽平關 หยางผิงกวาน) ในช่วงเวลาเดียวกัน เล่าปี่ก็ส่งเตียวหุย, ม้าเฉียว, งอหลัน (吳蘭 อู๋หลาน), ลุยต๋อง (雷銅 เหลย์ ถง) และงิมเอ๋ง (任夔 เริ่น ขุย) ไปโจมตีเมืองปูเต๋า (武都郡 อู่ตูจฺวิ้น) และให้รักษาการณ์ที่อำเภอแฮเปียน (下辨縣 เซี่ยเปี้ยนเซี่ยน) ในช่วงเวลานั้น เหลย์ติ้ง (雷定) แห่งกลุ่มชาติพันธุ์ตีนำชนเผ่า 7 เผ่ามาเข้าร่วมกับเล่าปี่ ทางฝ่ายโจโฉนั้น แฮหัวเอี๋ยนป้องกันด่านเองเปงก๋วน เตียวคับและซิหลงรักษากว่างฉือ (廣石) และหม่าหมิงเก๋อ (馬鳴閣) ตามลำดับ ส่วนโจหองและโจฮิวนำทัพแยกไปต้านเตียวหุย
ในเดือนเมษายน ค.ศ. 218 ทัพของเตียวหุยและม้าเฉียวตั้งมั่นอยู่ที่กู้ชาน (固山) โดยแพร่ข่าวไปว่าพวกตนจะยกไปสกัดเส้นทางถอยของข้าศึก โจหองต้องการโจมตีงอหลันที่อำเภอแฮเปียน แต่นายทหารคนอื่น ๆ ระแวงความเคลื่อนไหวของเตียวหุย โจฮิวเห็นว่าถ้าเตียวหุยวางแผนจะสกัดเส้นทางถอยของพวกตนจริงก็ควรเก็บแผนไว้เป็นความลับ เวลานี้เตียวหุยเผยเจตนาอย่างโจ่งแจ้ง พวกตนก็ควรจะใช้โอกาสนี้แสร้งล่าถอยแล้วจึงเข้าโจมตีซึ่งหน้า โจหองเห็นด้วยกับยุทธวิธีของโจฮิวและเข้าโจมตี ลุยต๋องและงิมเอ๋งถูกสังหารในที่รบ ส่วนงอหลันหนีไปเข้าร่วมกับเผ่าตี ภายหลังลุยต๋องถูกเฉียงตฺวาน (强端) หัวหน้าชนเผ่าตีสังหาร หลังจากเหล่าผู้ใต้บังคับบัญชาถูกตีแตกพ่าย เตียวหุยและม้าเฉียวจึงล่าถอยไป
การทัพ > ช่วงสุดท้าย

ดูเพิ่ม: ยุทธการที่แม่น้ำฮั่นซุย
ในเดือนเมษายน ค.ศ. 219 โจโฉนำทัพจากเตียงอั๋นไปฮันต๋งผ่านหุบเขาเสียดก๊ก (斜谷 เสียกู่) ด้วยตนเอง เล่าปี่ไม่กังวลโดยเห็นว่า "แม้ว่าโจโฉมาก็ทำอะไรไม่ได้ ข้าจะยึดแม่น้ำฮั่นซุยได้เป็นแน่" เล่าปี่จึงรวบรวมกำลังพลและตั้งรับอย่างมั่นคง โดยไม่เข้าปะทะกับทัพของโจโฉในการเผชิญหน้าครั้งใหญ่ เล่าปี่มุ่งเน้นไปที่การทำศึกยืดเยื้อตั้งแต่นั้นเป็นต้นไป เมื่อเวลาผ่านไปหลายเดือนที่อยู่ในภาวะคุมเชิงกัน ทหารของโจโฉก็ล้มตายหรือหนีทัพมากขึ้นเรื่อย ๆ
ต่อมาเมื่อทัพโจโฉขนส่งเสบียงผ่านเขาปักสัน (北山 เป่ย์ชาน) ฮองตงนำทัพไปปล้นเสบียงของข้าศึก แต่ยังไม่กลับไปให้ทันเวลา เตียวจูล่งจึงนำทหารม้าสิบนายออกจากค่ายเพื่อตามหาฮองตงและเผชิญหน้ากับทัพของโจโฉ เตียวจูล่งและทหารถูกล้อมแต่เตียวจูล่งตีฝ่าออกไปแล้วถอนกลับไปค่ายโดยมีข้าศึกยกไล่ตามมา เมื่อมาถึงค่าย เตียวจูล่งสั่งให้เปิดประตู ลดธงลง และหยุดตีกลองรบ ทหารของโจโฉกลัวว่าจะมีการวางกำลังดักซุ่มภายในค่ายจึงหันหลังกลับ ทันใดนั้นเตียวจูล่งก็สั่งให้ทหารตีกลองเสียงดังและให้ทหารมือเกาทัณฑ์ยิงเกาทัณฑ์ใส่ข้าศึก ทหารของโจโฉสับสนอลหม่านและเหยียบย่ำกันเองขณะพยายามหลบหนี ในขณะที่หลายคนจมน้ำตายขณะพยายามหนีข้ามแม่น้ำฮั่นซุย
ขณะที่ทัพของโจโฉเผชิญหน้ากับทัพเล่าปี่ด้วยภาวะกลืนไม่เข้าคายไม่ออกมาหลายเดือนและประสบปัญหาด้านการขนส่งเสบียงอย่างมาก ในที่สุดโจโฉก็ออกคำสั่ง "ซี่โครงไก่" (雞肋 จีเล่ย์) ไม่มีผู้ใดเข้าใจว่าโจโฉหมายถึงอะไรเมื่อพูดถึง "ซี่โครงไก่" ยกเว้นนายทะเบียนเอียวสิ้ว เอียวสิ้วอธิบายว่า เป็นเรื่องน่าเสียดายที่ต้องทิ้งซี่โครงไก่ไปแม้ว่ามีเนื้อเหลือติดอยู่ไม่มากนัก นี่เป็นการอุปมาถึงสถานการณ์ที่โจโฉเผชิญอยู่ โจโฉรู้ว่าตนมีโอกาสเอาชนะเล่าปี่ได้น้อยมาก แต่ก็รู้สึกเสียดายที่ต้องทิ้งเมืองฮันต๋ง โจโฉไม่พอใจกับคำอธิบายของเอียวสิ้ว ภายหลังจึงสั่งให้ประหารชีวิตเอียวสิ้ว ในเดือนมิถุนายน ค.ศ. 219 โจโฉล่าถอยกลับไปที่เตียงอั๋นและทิ้งเมืองฮันต๋งให้กับเล่าปี่
ผลสืบเนื่อง

ในเดือนกรกฎาคม ค.ศ. 219 หนึ่งเดือนหลังยึดฮันต๋ง เล่าปี่ส่งเบ้งตัดไปโจมตีเมืองห้องเหลง (房陵郡 ฝางหลิงจฺวิ้น) ผ่านอำเภอจีกุ๋ย (秭歸縣 จื่อกุยเซี่ยน) เบ้งตัดเอาชนะและสังหารไขว่ ฉี (蒯祺) เจ้าเมืองห้องเหลงและเข้ายึดเมืองห้องเหลง  ภายหลังเล่าปี่ส่งเล่าฮองบุตรบุญธรรมไปโจมตีเมืองเซียงหยง (上庸郡 ช่างยงจฺวิ้น) ผ่านแม่น้ำไกซุย (沔水 เหมียนฉุ่ย) เจ้าเมืองเซียงหยงยอมจำนนต่อเล่าฮอง ประมาณเดือนสิงหาคม ค.ศ. 219 เล่าปี่ประกาศตนเป็น "อ๋องแห่งฮันต๋ง" (漢中王 ฮั่นจงหวาง)
อีกด้านหนึ่ง หลังโจโฉล่าถอย โจโฉกังวลว่าเล่าปี่อาจโจมตีเมืองปูเต๋า จึงสั่งเตียวกี๋ ข้าหลวงมณฑล (刺史 ชื่อฉื่อ) มณฑลยงจิ๋ว (雍州 ยงโจว) ให้ย้ายชาวตี๋ 50,000 คนจากเมืองปูเต๋าไปยังเมืองฝูเฟิง (扶風) และเทียนซุย (天水 เทียนฉุ่ย)
ในที่สุดข่าวชัยชนะของเล่าปี่ที่เมืองฮันต๋งก็ไปถึงกวนอูผู้ประจำการอยู่ที่มณฑลเกงจิ๋วตอนใต้ในเวลานั้น กวนอูใช้โอกาสจากความสำเร็จในยุทธการที่ฮันต๋งในการนำทัพของตนเข้าโจมตีฐานที่มั่นของโจโฉในมณฑลเกงจิ๋วตอนเหนือ นำไปสู่ยุทธการที่อ้วนเสียในเดือนกรกฎาคม ค.ศ. 219
บุคคลในยุทธการ

| --- | --- |
 ทัพเล่าปี่ เจ้ามณฑลเอ๊กจิ๋ว (益州牧 อี้โจวมู่) เล่าปี่  ขุนพลเชิดชูยุทธ (揚武將軍 หยางอู่เจียงจฺวิน) หวดเจ้ง  ผู้พิทักษ์ทัพ (護軍 ฮู่จฺวิน) อุยก๋วน  ขุนพลโจมตีอนารยชน (討虜將軍 เถาหลู่เจียงจฺวิน) ฮองตง  ขุนพลรักษาค่ายใหญ่ (牙門將軍 หยาเหมินเจียงจฺวิน) อุยเอี๋ยน  รองขุนพลราชองครักษ์ (副軍中郎將 ฟู่จฺวินจงหลางเจี้ยง) เล่าฮอง  เจ้าเมืองงิเต๋า (宜都太守 อี๋ตูไท่โฉ่ว) เบ้งตัด  ขุนพลนายพัน (裨將軍 ผีเจียงจฺวิน) ตันเซ็ก  โกเสียง  ขุนพลช่วยเหลือทัพ (翊軍將軍 อี้จฺวินเจียงจฺวิน) เตียวจูล่ง  เตียวคี (張著 จาง จู้)  นายอำเภอไกเอี๋ยง (沔陽長 เหมี่ยนหยางจ่าง) เตียวเอ๊ก  ขุนพลโจมตีอนารยชน (征虜將軍 เจิงหลู่เจียงจฺวิน) เตียวหุย  ขุนพลสงบภาคตะวันตก (平西將軍 ผิงซีเจียงจฺวิน) ม้าเฉียว   † งอหลัน (吳蘭 อู๋หลาน)   † ลุยต๋อง (雷銅 เหลย์ ถง)   † งิมเอ๋ง (任夔 เริ่น ขุย) ไม่เข้าร่วมยุทธการ ขุนพลที่ปรึกษาทัพ (軍師將軍 จฺวินซือเจียงจฺวิน) จูกัดเหลียง  เสมียนผู้รับใช้ (从事 ฉงชื่อ) เอียวฮอง:  ทัพโจโฉ อัครมหาเสนาบดี (丞相 เฉิงเซี่ยง) โจโฉ  ผู้พิทักษ์ทัพโจมตีจ๊ก (征蜀護軍 เจิงฉู่ฮู่จฺวิน) โจจิ๋น    นายทะเบียน (主簿 จู่ปู้) เอียวสิ้ว   † ขุนพลโจมตีภาคตะวันตก (征西將軍 เจิงซีเจียงจฺวิน) แฮหัวเอี๋ยน   † ข้าหลวงมณฑลเอ๊กจิ๋ว (益州刺史 อี้โจวชื่อฉื่อ) เตียวกั๋ง  ขุนพลปราบโจร (盪寇將軍 ต้างโค่วเจียงจฺวิน) เตียวคับ  นายกองทหารม้าคุ้มกัน (駙馬都尉 ฟู่หม่าตูเว่ย์) โตสิบ  นายกองพัน (司馬 ซือหม่า) กุยห้วย   † เซี่ยโหว หรง (夏侯榮)  ขุนพลพิทักษ์ (都護將軍 ตูฮู่เจียงจฺวิน) โจหอง  นายกองทหารม้าหน่วยเสือและเสือดาว ((虎豹騎)騎都尉 (หู่เป้าฉี) ฉีตูเว่ย์) โจฮิว  ขุนนางมหาดเล็ก (侍中 ชื่อจง) ซินผี  เจ้าเมืองปูเต๋า (武都太守 อู่ตูไท่โฉ่ว}) เอียวหู  ขุนพลสงบโจร (平寇將軍 ผิงโค่วเจียงจฺวิน) ซิหลง    (รักษาการ) นายกองพัน (校尉 เซี่ยวเว่ย์) อองเป๋ง   † เจ้าเมืองห้องเหลง (房陵太守 ฝางหลิงไท่โฉ่ว) ไขว่ ฉี (蒯祺)    เจ้าเมืองเซียงหยง (上庸太守 ช่างยงไท่โฉ่ว) ซินต๋ำ (申耽 เชิน ตาน) ไม่เข้าร่วมยุทธการ ข้าหลวงมณฑลยงจิ๋ว (雍州刺史 ยงโจวชื่อฉื่อ) เตียวกี๋
บรรณานุกรม

ตันซิ่ว. สามก๊กจี่ (ซานกั๋วจื้อ).
ฉาง ฉฺวี (คริสต์ศตวรรษที่ 4). หฺวาหยางกั๋วจื้อ.
ฝาง เสฺวียนหลิง. จิ้นชู.
เผย์ ซงจือ. อรรถาธิบายสามก๊กจี่ (ซานกั๋วจื้อจู้).
Sima, Guang (1084), จือจื้อทงเจี้ยน.
อาณัติ สายทวี

| อาณัติ สายทวี |
| --- | --- |
เกิด: 19 กันยายน พ.ศ. 2528 (39 ปี) อาณัติ สายทวี จังหวัดอุตรดิตถ์ ประเทศไทย
อาชีพ: นักแสดง นักร้อง พิธีกร นักธุรกิจ ยูทูบเบอร์
ปีที่แสดง: พ.ศ. 2548 - พ.ศ. 2552
สังกัด: TWINS creation
อาณัติ สายทวี หรือ อาหรั่ง เกิดวันที่ 19 กันยายน พ.ศ. 2528 เป็นนักแสดง และ ศิลปินชาวไทย สังกัดอาร์เอส
ประวัติ

อาณัติ สายทวี มีชื่อเล่นว่า อาหรั่ง เป็นนักแสดงและนักร้อง ชาวไทย เกิดที่อำเภอเมือง จังหวัดอุตรดิตถ์ เมื่อวันที่ 19 กันยายน พ.ศ. 2528 มีพี่น้อง 3 คน ชาย 2 คน หญิง 1 คน เป็นบุตรคนที่ 2 จบการศึกษาระดับปริญญาตรี คณะศิลปกรรมศาสตร์ สาขาออกแบบนิเทศศิลป์ มหาวิทยาลัยราชภัฏสวนดุสิต และ สาขาภาพยนตร์ มหาวิทยาลัยรังสิต
เข้าสู่วงการด้วยการถ่ายโฆษณา และประกวดพานาโซนิกสตาร์ชาเลนจ์ปี 2002 เล่นมิวสิกวีดีโอ เพลง "คิดมาก" ของ แดน-บีม ทางค่ายอาร์เอส หลังจากนั้นไม่นานก้ได้มาเป็นศิลปินค่ายอาร์เอส เมื่อปี 2549 ชื่ออัลบั้มว่า อาหรั่ง มีเพลงดังอย่าง เพลง "ทำบ้าอะไร" เพลง "ส่วนลึก" และเพลง "กวนใจแค่นี้" ซึ่งเพลงทั้ง 3 นี้ถูกนำไปเป็นเพลงประกอบละครโทรทัศน์ของอาร์เอสอีกด้วย
และ อาหรั่ง ได้รับรางวัลศิลปินคุณธรรมแห่งชาติยอดเยี่ยมปี 2552
อาหรั่ง หมดสัญญากับค่ายอาร์เอสแล้ว ปัจจุบันเป็นนักร้องนำวง PIZZADAN มีสมาชิกทั้งหมด 4 คน และมีซิงเกิลออกมาชื่อว่า "นิสัยเดิมเดิม , Love is"
นอกจากนี้ ได้ก่อตั้งบริษัทขึ้นมา ชื่อ TWINS Creation กับน้องชาย อาบัง เป็นบริษัทผลิตสื่อโฆษณาทุกรูปแบบ มีผลงานของทางบริษัท TWINScreation คือ รายการโทรทัศร์ My Love My Cars ที่ออนแอร์ทางช่อง True Speed channel 691 เมื่อปี 2559 ต่อมารายการ My Love My Cars ได้ย้ายมาออนแอร์ทาง สถานีวิทยุโทรทัศน์กองทัพบก ช่อง 5 และ ซีรีส์ My Love My Cars Story (รักสับสนอลวน 4 ล้อ)
ผลงาน > ละครโทรทัศน์ / ซีรีย์ / หนังสั้น

2549 ละครซีรีส์เรื่อง เพื่อนแซ่บ 4 x 4 รับบท เบย์ ทางสถานีโทรทัศน์โมเดิร์นไนน์
2550 ละครเรื่อง คู่ปั่น คู่ป่วน รับบท อู๋ ทางสถานีโทรทัศน์สีกองทัพบกช่อง 7
2565 หนังสั้น Online รถมือสอง - Used cars รับบท ชายที่ซื้อรถมือสอง https://www.youtube.com/watch?v=V35ISJk3t_s&t=61s
2565 Online ซีรีย์ ล่าอาตะ -  Lady Fang https://www.youtube.com/watch?v=5NzMp8BL8BI&t=401s
2565 หนังสั้น Online ผีอำ - Fearless รับบท ผีอำ https://www.youtube.com/watch?v=ABR2jtF52Zk&t=216s
2566 Online ซีรีย์ ล่าอาตะ -  AWAKE https://www.youtube.com/watch?v=h1gug4Rxikg&t=45s
2566 Online ซีรีย์ ล่าอาตะ -  MADNESS
ผลงาน > มิวสิกวีดีโอ

แสดงมิวสิกวีดีโอเพลง "คิดมาก" ของ แดน-บีม
แสดงมิวสิกวีดีโอเพลง "อยู่ห่าง ๆ อย่างห่วง ๆ" ของ แอมมารี่
แสดงมิวสิกวีดีโอเพลง "ทำบ้าอะไร" ของ อาหรั่ง
แสดงมิวสิกวีดีโอเพลง "ส่วนลึก" ของ อาหรั่ง
ผลงาน > โฆษณา

โฆษณา เทสโต้
โฆษณา เป๊ปซี่ ชุด "ของจริงคือตัวคุณ"
กาแฟ 3 in 1 Birdy ice coffee
TRUE Hi speed internet
ร้านอาหารเกาหลี RED SUN
ผลงานเพลง > อัลบั้ม อาหรั่ง สังกัด บิ๊กบลู เร็คคอร์ด เครือ อาร์เอส ปี 2549

ทำบ้าอะไร
เหตุผลของคนใจร้อน
กวนใจแค่นี้
คนเคยเจ็บ
ไม่ขอคนโดน ๆ
ส่วนลึก
ใช้ใจให้คุ้ม
ขอยอม
ไม่ได้มาบอกรัก
ชน
ผลงานเพลง > อัลบั้ม "ลูกของพ่อ" รวมศิลปินอาร์เอส ปี 2549

ทำดีให้พ่อดู
ผลงานกำกับ ภาพยนตร์ / ภาพยนตร์สั้น

หนังสั้นช่อง youtube ช่อง TWINZ
คืนสับสนคนข้างห้อง - Next Room https://www.youtube.com/watch?v=ZRr4aX3syrk
ล่าอมตะ - Lady Fang https://www.youtube.com/watch?v=5NzMp8BL8BI&t=361s
ล่าอมตะ - AWAKE https://www.youtube.com/watch?v=h1gug4Rxikg&t=9s
ล่าอมตะ - MADNESS
ผีอำ - Fearless https://www.youtube.com/watch?v=ABR2jtF52Zk&t=216s